b'\n_START_ARTICLE_\nSikorsky CH-53E Super Stallion\n_START_PARAGRAPH_\nCH-53E Super Stallion \xe2\x80\x93 did\xc5\xbeiausias ir sunkiausias Jungtini\xc5\xb3 Amerikos Valstij\xc5\xb3 armijos sraigtasparnis, gaminamas Sikorsky kompanijos. Naudojamas j\xc5\xabr\xc5\xb3 p\xc4\x97stinink\xc5\xb3 korpuse. \xc5\xa0is sraigtasparnis taip pat yra antras pagal dyd\xc4\xaf pasaulyje ir nusileid\xc5\xbeia tik rus\xc5\xb3 Mil Mi-26._NEWLINE_Pagrindin\xc4\x97 paskirtis \xe2\x80\x93 transportas. Jis gali gabenti iki 55 kari\xc5\xb3 arba 14 515 kilogram\xc5\xb3 krovinio. Gali gabenti LAV 25 ir daugum\xc4\x85 kit\xc5\xb3 \xc5\xa1arvuo\xc4\x8di\xc5\xb3, M198 patrank\xc4\x85 su aptarnaujan\xc4\x8dia komanda ir pana\xc5\xa1iai._NEWLINE_Greitis \xe2\x80\x93 278 km/h, did\xc5\xbeiausias atstumas nepapildant degal\xc5\xb3 \xe2\x80\x93 2000 km, ta\xc4\x8diau turi galimyb\xc4\x99 degal\xc5\xb3 pasipildyti ore i\xc5\xa1 kito orlaivio, taip pat \xe2\x80\x93 i\xc5\xa1 ant\xc5\xbeemini\xc5\xb3 \xc4\xafrengini\xc5\xb3 pats nenusileisdamas._NEWLINE_Gali leistis ant l\xc4\x97ktuvne\xc5\xa1i\xc5\xb3 ir kit\xc5\xb3 karini\xc5\xb3 laiv\xc5\xb3._NEWLINE_Ginkluotas dviem XM-218 12,7 mm kalibro kulkosvaid\xc5\xbeiais ir vienu 12,7 mm GAU-21._NEWLINE_\xc5\xa0iuo metu kuriamas CH-53K modelis bus dar didesnis ir paj\xc4\x97gesnis.\n_START_SECTION_\nOperacijos\n_START_PARAGRAPH_\nCH-53 buvo naudotas daugelyje JAV vykdyt\xc5\xb3 karini\xc5\xb3 operacij\xc5\xb3: Persijos \xc4\xaflankos kare (tarp kit\xc5\xb3 \xe2\x80\x93 ir i\xc5\xa1minavimo operacijose), Afganistano puolime, 2003 Irako puolime, 1991 met\xc5\xb3 Somalio pilietinio karo metu \xe2\x80\x93 evakuoti JAV pilie\xc4\x8dius, ir kt.'